Friedrich Wessely

**Friedrich WESSELY** (pseŭdonimo: *P. M. Gabriel*; naskiĝinta la  en Vieno, mortinta samloke la ) estis austra romkatolika teologo, universitata profesoro kaj fondinto de la aŭstruja filio de Maria Legio.

Post trapaso de la abiturienta ekzameno en 1920 (ĉe la gimnazio je *Geblergasse* je Hernals) li ekstudis medicinon ĉe la universitato de Vieno. Sed baldaŭ li ŝanĝis la studojbketon ekigante studon de historio kaj arhistorio. En 1923 li fariĝis orda membro de la Instituto pri aŭstria historiesplorado. En 1923/24 li troviĝis en Romo esplorante en la Sekreta Vatikana Arĥivo pri la politiko de papo Paŭlo la 5-a. Sekvis doktoriĝo. En 1924/25 sekvis studoj pri la eklezipolitiko de imperiestro Jozefo la 2-a. Ĉi laboraĵo estis bazo de la ŝtata ekzameniĝo en somero 1925. 

La predikoj de la jezuito Friedrich Kronseder (kiuj aŭskulteblis Viene inter 1920 kaj 1923) havis grandan influon je Wessely. Li do eniris, en aŭtuno 1926, la porpastran seminarion de Vieno por ekstudi teologion. En julio 1930 kardinalo Friedrich Gustav Piffl ordinis lin pastro. Sekvis ĝis la 1933-a jaro kapelanaj jaroj en la paroĥo Sankta Otmaro je Mödling, kaj de oktobro 1933 ĉefa studinspektorado ĉe la viena porpastra seminario. Tie li komencis studon de mistiko. En majo 1936, Wessely doktoriĝis pri doktrinoj de Majstro Eckhart. Inter 1934 kaj 1940 li regule skribis artikolojn por la montagazeto "Korrespondenz des Priester-Gebetsvereins". En oktobro 1937 li fariĝis spirita estro de la porsacerdota seminario de Vieno. Finfine, en junio 1938 estis akceptita lia faklaboraĵo pri Johano de la Kruco por habilitiĝo pri moralo kaj mistiko.

En januaro 1939 li ricevis la docentorajtojn komenconte en la somera semestro 1939 prelegojn universitatajn pri la historio de pieco en la Moderna Tempo. Sed jam en januaro 1940 la tiaĵoj ĉesis pro perdo de docentorajto. La plejparto de la seminarianoj estis rekrutita por Wehrmacht. De 1942, Wessely estis komisiita pri animzorgado en vienaj monaĥinejoj kaj pri la okazigo de edifaj kursoj en la kadro de porlaikaj teologiaj kursoj. 

Tiutempe, Wessely ekkonis la skribaĵojn de kardinalo Pierre de Bérulle kaj de aliaj protagonistoj de la t.n. Franca skolo, kiu dum la 17-a jarcento propagandis spiritan renovigon de la klerikaro. Inter ili troviĝis skribaĵoj de Louis-Marie Grignion de Montfort pri la Dipatrino. Kiam ĉefpontifiko Pio la 12-a en oktobro 1942 konsekris la mondon al la senmakula koro de Mario, Wessely firme decidis reformi la porpastran edukadon. Li do fondis la rondon *Oratorium Sanctissimae Trinitatis* kiun aprobis provizore en 1943 la viena arkidioceza ĝenerala vikario Franz Kamprath. Al ĉi grupo aniĝis i.a. Hans Hermann Groër, Karl Hörmann, Franz Kamprath, Johann Kurz kaj Franz Sotola (kiu poste agadis en Hollabrunn). Post maleksplodo milita la tiama estro de la porpastra seminario, Walter Taubert, rifuzis la planojn de Wessely pri seminariaj modernigoj. Pro tio Wessely retiriĝis kaj pli engaĝiĝis universitatdocentade. Tie li iĝis en oktobro 1945 eksterorgda profesoro pri kristanaj filozofio kaj mistiko. En septembro 1945 li transloĝiĝis al la klostro de la Salesaninoj je Landstraße, kie li loĝis ĝisrmote. En novembro 1946 li fariĝis konfesprenanto de la monaĥinaro kaj de decembro 1947 li estis rektoro de la tiea preĝejo Vizito de Mario. 

Post predikserio pri la Virgulino li konatiĝis kun anoj de la Maria Legio; en januaro 1949 lia ĉefepiskopa moŝto Theodor Innitzer permesis la starigon de aŭstrujan filion de tiu laika movado. La unua prezidio fondiĝis en februaro 1949. De julio la tuto promociĝis je *curia* kaj tiel ekeblis disvastigon en tuta Aŭstrujo. En majo 1951 li fondis la organon "Regina Legionis". En julio 1954 li organizis en Vieno tutlegian kongreson. Pilgrimadoj al Mariazell plie helpis la reklamon. En 1954 li fariĝis kirka rektoro por la urbocentra *Kortega Preĝejo*. kaj ekde 1955 aperis la jarlibron *Jahrbuch der Mystischen Theologie*, danke al li. Post riproĉoj kontraŭ Wessely esti tro severa, li abdikis kiel spirita gvidanto; lia posteulo estis Heribert Bastel. Sed post vizito de la vienaj institucioj fare de la ĉefprezidio dublina li ree iĝis spirita gvidanto (en 1961). En 1970, Hans Hermann Groër iĝis lia postanto. De 1969, Wessely eldonis la gazeton "Unser Ziel – Unser Weg". Lia tombo troviĝas sur la Centra Tombejo de Vieno.  

## Verkoj 
* *Johannes vom Kreuz, der Lehrer des vollkommenen Lebens*. Mayer & Co, Wien 1938
* *Leben aus Gott und für Gott*. Kösel-Pustet, München 1940
* *Dr. Lothar Kugler. Der Kaplan von St. Othmar in Mödling*. Herder, Wien 1948
* *Die Beichte als Heiligungsmittel*. Herder, Wien 1949
* *Wagnis für Gott. Wesen und Wirksamkeit der Legion Mariens*. Selbstverlag, Wien 1949
* *Eins mit Gott durch Maria*. Lichiner, Wien 1950
* *Die Legion Mariens*. Habbel, Wien 1951
* *Der Aufstieg der Seele zu Gott nach dem Geistlichen Gesang des hl. Johannes v. Kreuz*. Habbel, Wien 1951
* Hrsg. von *Johannes vom Kreuz, Aufstieg zum Berge Karmel*. 3 Bde. Heiler, Wien 1953
*  *Ohne Licht auf dunklem Pfad. Tage der Besinnung für fromme und unfromme Leute*. Heiler, Wien 1960
* *Die Legion und der Legionär. Kurze Einführung in das Handbuch der Legion*. Heiler, Wien 1961
* *Wozu beruft mich Gott?* Heiler, Wien 1961
* *Die Legion Mariens, ihr Werden und Wachsen*. Heiler, Wien 1964
* *Gott hat unser Land gesegnet*. Heiler, Wien 1964

### Artikoloj en periodaĵoj (elekto) 
* *Korrespondenz des Priester-Gebetsvereins*. 1934–1940, 1949 und 1951
* *Jahrbuch für Mystische Theologie*. 1955–1968
* *Regina Legionis*. 1981–1970
* *Unser Weg – Unser Ziel*. 1970–1972

### Postmorte aperintaj aĵoj 
* *Allocutiones 1952. Geistliche Unterweisung für das Präsidium Königin des Weltalls der Legion Mariens*. Privatdruck, Wien 1971
* *Allocutiones 1954. Geistliche Unterweisung für das Präsidium Königin des Weltalls der Legion Mariens*. Privatdruck, Wien 1971
* *Das Geheimnis Mariens. Acht Predigten*. Privatdruck des Senatus der Legion Mariens in Österreich, Wien 1973 (predikoj de aprilo 1948)
* *Geist und Leben der Legio Mariae*. Privatdruck des Senatus der Legion Mariens in Österreich, Wien 1974

## Literaturo 
* Martin Deininger: *Univ. Prof. DDr. Friedrich Wessely und das Oratorium Sanctissimae Trinitatis.* Diplomarbeit, Universität Wien 1984
* Adelheid Liechtenstein OCist: *Friedrich Wessely 1901–1970*. Salterrae, Maria Roggendorf 1988
* Franz Loidl: "Friedrich Wessely, ein Leben für Mystik und Legion Mariens." - Ĉe: *Spiritualität in Moral, Festschrift Hörmann,* Wien 1975

## Eksteraj ligiloj 
* 
*biografio je la paĝaro de Maria Legio

Kategorio:Aŭstraj teologoj
Kategorio:Aŭstraj profesoroj
Kategorio:Romkatolikaj pastroj en Aŭstrio
Kategorio:Maria Legio